ᱚᱥᱴᱨᱮᱞᱤᱭᱟ

ᱚᱥᱴᱨᱮᱞᱤᱭᱟ ᱫᱚ ᱡᱮᱜᱮᱛ ᱨᱮᱭᱟᱜ ᱡᱚᱛᱚ ᱠᱷᱚᱱ ᱦᱩᱰᱤᱧ ᱢᱟᱦᱟᱫᱮᱥ ᱟᱨ ᱡᱚᱛᱚ ᱠᱷᱚᱱ ᱢᱟᱨᱟᱝ ᱫᱤᱯ ᱠᱟᱱᱟ ᱾ ᱱᱚᱶᱟ ᱫᱚ ᱫᱤᱯ ᱢᱟᱦᱟᱫᱮᱥ ᱦᱚᱸ ᱠᱚ ᱢᱮᱛᱟᱜᱼᱟ ᱾ ᱗,᱖᱙᱒,᱐᱒᱔ ᱫᱚᱦᱲᱟ ᱠᱤᱞᱚᱢᱤᱴᱚᱨ ᱮᱨᱤᱭᱟ ᱢᱮᱱᱟᱜ ᱱᱚᱶᱟ ᱢᱟᱦᱟᱫᱮᱥ ᱨᱮᱭᱟᱜ ᱨᱟᱡᱽᱜᱟᱲ ᱫᱚ ᱠᱭᱟᱱᱵᱮᱨᱟ ᱠᱟᱱᱟ ᱾ ᱒᱐᱑᱖ ᱨᱮᱭᱟᱜ ᱞᱮᱠᱷᱟ ᱚᱝᱥᱟᱨ ᱱᱚᱰᱮ ᱫᱚ ᱒᱓,᱔᱐᱑,᱘᱙᱑ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱥᱤᱰᱱᱤ ᱫᱚ ᱱᱚᱰᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱵᱟᱡᱟᱨ ᱠᱟᱱᱟ ᱾ ᱱᱚᱰᱮᱱᱟᱜ ᱠᱟᱹᱣᱰᱤ ᱧᱩᱛᱩᱢ ᱫᱚ ᱚᱥᱴᱨᱮᱞᱤᱭᱟᱱ ᱰᱚᱞᱟᱨ ᱢᱮᱱᱛᱮ ᱠᱚ ᱢᱮᱛᱟᱜ-ᱟ ᱾ ᱫᱤᱥᱚᱢ ᱠᱚ ᱱᱚᱶᱟ ᱢᱟᱦᱟᱫᱮᱥ ᱨᱮ ᱢᱮᱱᱟᱜ ᱫᱤᱥᱚᱢ ᱨᱮᱭᱟᱜ ᱧᱩᱛᱩᱢ ᱠᱚ- ᱯᱚᱯᱩᱣᱟ ᱱᱤᱣᱜᱤᱱᱤ ᱤᱱᱰᱚᱱᱮᱥᱤᱭᱟ ᱵᱩᱨᱩᱵᱽ ᱛᱟᱭᱢᱮᱨ ᱥᱚᱞᱚᱢᱚᱱ ᱫᱤᱯ ᱵᱷᱟᱱᱚᱣᱟᱛᱩ ᱱᱤᱣᱡᱤᱞᱟᱸᱰ ᱱᱟᱜᱟᱢ ᱚᱛᱱᱚ ᱡᱤᱵᱽ ᱡᱤᱭᱟᱹᱞᱤ ᱱᱚᱰᱮ ᱠᱚ ᱧᱮᱞᱚᱜ ᱠᱟᱱ ᱢᱩᱬ ᱡᱤᱵᱽ ᱡᱤᱭᱟᱹᱞᱤ ᱠᱚᱣᱟᱜ ᱧᱩᱛᱩᱢ ᱠᱚᱫᱚ- ᱠᱚᱝᱜᱟᱨᱩ, ᱠᱚᱣᱟᱞᱟ, ᱮᱢᱩ ᱪᱮᱬᱮ, ᱯᱞᱟᱴᱤᱯᱚᱥ ᱮᱢᱟᱱ ᱾ ᱯᱚᱱᱚᱛ ᱠᱚ ᱚᱥᱴᱨᱮᱞᱤᱭᱟ ᱨᱮᱭᱟᱜ ᱛᱩᱨᱩᱭ ᱜᱚᱴᱟᱝ ᱯᱚᱱᱚᱛ ᱢᱮᱱᱟᱜᱼᱟ, ᱚᱱᱟ ᱠᱚᱫᱚ- ᱱᱤᱣ ᱥᱟᱣᱛ ᱣᱮᱞᱥ, ᱠᱩᱣᱤᱱᱥ ᱞᱟᱸᱰ, ᱠᱚᱧᱮ ᱚᱥᱴᱨᱮᱞᱤᱭᱟ, ᱛᱟᱥᱢᱟᱱᱤᱭᱟ, ᱵᱷᱤᱠᱴᱚᱨᱤᱭᱟ ᱟᱨ ᱯᱟᱪᱷᱮ ᱚᱥᱴᱨᱮᱞᱤᱭᱟ ᱾ ᱯᱟᱹᱨᱥᱤ ᱗᱒ᱹ᱗% ᱦᱚᱲ ᱚᱥᱴᱨᱮᱞᱤᱭᱟᱱ ᱤᱝᱞᱤᱥ ᱛᱮᱠᱚ ᱨᱚᱲᱟ ᱾ ᱱᱚᱰᱮ ᱨᱚᱲᱚᱜ ᱠᱟᱱ ᱮᱴᱟᱜ ᱯᱟᱹᱨᱥᱤ ᱠᱚᱫᱚ ᱢᱟᱱᱰᱟᱨᱤᱱ ( ᱒ᱹ᱕%), ᱟᱨᱚᱵᱤᱠ (᱑ᱹ᱔%), ᱠᱟᱱᱴᱚᱱᱤᱡᱽ, ᱵᱷᱤᱭᱮᱛᱱᱟᱢᱤᱠ ᱟᱨ ᱤᱴᱟᱞᱤᱭᱟᱱ ᱑ᱹ᱒ ᱠᱟᱛᱮ ᱾ ᱫᱷᱚᱨᱚᱢ ᱵᱤᱱ ᱫᱷᱚᱨᱚᱢ ᱦᱚᱲ ᱠᱚᱦᱚᱸ ᱱᱚᱰᱮ ᱫᱚ ᱟᱹᱰᱤ ᱥᱟᱸᱜᱮ ᱢᱮᱱᱟᱜ ᱠᱚᱣᱟ ᱾ ᱓᱐ᱹ᱑% ᱦᱚᱲ ᱫᱚ ᱚᱠᱟ ᱫᱷᱚᱨᱚᱢ ᱦᱚᱸ ᱵᱟᱠᱚ ᱢᱟᱱᱟᱣᱟ, ᱒᱒ᱹ᱖% ᱦᱚᱲ ᱫᱚ ᱨᱚᱢᱟᱱ ᱠᱟᱹᱛᱷᱞᱤᱠ, ᱑᱘ᱹ᱗% ᱦᱚᱲ ᱫᱚ ᱮᱴᱟᱜ ᱠᱤᱨᱤᱥᱛᱟᱱ, ᱑᱓ᱹ᱓% ᱦᱚᱲ ᱫᱚ ᱟᱝᱜᱽᱞᱤᱠᱟᱱ, ᱒ᱹ᱖% ᱤᱥᱞᱟᱢ, ᱒ᱹ᱕% ᱵᱩᱫᱷᱚ, ᱑ᱹ᱙% ᱦᱤᱱᱫᱩ ᱟᱨ ᱐ᱹ᱔% ᱦᱚᱲ ᱫᱚ ᱡᱚᱭᱱᱚ ᱫᱷᱚᱨᱚᱢ ᱠᱚ ᱢᱟᱱᱟᱣᱟ ᱾ ᱟᱨᱦᱚᱸ ᱧᱮᱞ ᱢᱮ ᱤᱝᱞᱤᱥ ᱣᱤᱠᱤ ᱨᱮ 1ᱹ ᱟᱣᱩᱴ ᱞᱟᱭᱤᱱ ᱚᱯᱷ ᱚᱥᱴᱨᱮᱞᱤᱭᱟ 2ᱹ ᱢᱮᱱᱞᱮᱸᱰ ᱚᱥᱴᱨᱮᱞᱤᱭᱟ 3ᱹ ᱚᱥᱴᱨᱮᱞᱤᱭᱟ ᱜᱟᱰᱟ 4ᱹ ᱚᱥᱴᱨᱮᱞᱤᱭᱟ ᱟᱜ ᱜᱷᱟᱹᱴᱤ 5. ᱚᱥᱴᱨᱮᱞᱤᱭᱟ ᱵᱟᱦᱨᱮ ᱡᱚᱱᱚᱲ ᱚᱥᱴᱨᱮᱞᱤᱭᱟ ᱨᱮᱱᱟᱜ ᱢᱟᱱ ᱪᱤᱛᱟᱹᱨ